cyanic-selkie/wikianc huggingface dataset:
కణాదుడు
అణు భావన
ఈ ప్రపంచం అంతా పరమాణువులతో నిర్మితమైంది. వివిధ శైలీ విన్యాసాలతో పరమాణువులు సమ్మిళితమై సృష్టిలోని సమస్త ఆకారాలు ఏర్పడుతున్నాయి. ప్రకృతిలో కనబడుతున్నా సూర్యుడు, చంద్రుడు, నక్షత్రాలు, సముద్రాలు, పర్వతాలు, అరణ్యాలు, పశుపక్ష్యాదులు, క్రిమికీటకాలు మొదలైనవాటి నుండి మానవుని వరకూ, చీమ నుండి డైనోసార్ అరకు అన్నీ... అన్నీ అణువుల కలయిక వలనే ఏర్పడుచున్నవి. ఇవన్నీ ఒకదానితో ఒకటి పోలిక లేనివి. విభిన్న ఆకృతులు కలిగినవి. వాటి, వాటి వ్యవహార సరళి కూడా ఒకదానితో ఒకదానికి పోలిక లేని వైవిధ్యం కలిగి యున్నాయి. అన్నీ అణువుల సముదాయమే అయినప్పుడు ఈ వైవిధ్యం ఎలా సాధ్యపడింది?
కణాదుని సిద్ధాంతం
కణాదుడు సిద్ధాంతం ప్రకారం "పదార్థమంతా అణువుల సంయోగం చేత సృష్టించబడుతూ ఉంటుంది. ఆయా అణువుల గుణాలు, ధర్మాలు, సంయోగాన్ని అనుసరించి పదార్థం యొక్క భౌతిక రుపం, స్వభావాలు మారుతూ ఉంటాయి. పదార్థాన్ని ఇంకా విభజించడానికి వీల్లేని భాగమే అణువు. అణువులే ప్రపంచానికి మూలాధారం. మూలకారణం. దార్యం లేకుండా కారణం జరగదు "అణువు"కు నాశనం లేదు. అణువులు నాలుగు గుణాలతో నాలుగు రకాలుగా ఉంటాయి. ఒకే గుణం, ఒకేరకంగా ఉండే ఏకథర్మ అణువులు సంయోగం వలననే ఆయా వస్తువుల నిర్మాణం జరుగుతుంది. ఈ కలయిక మళ్ళీ రెండు విధాలుగా ఉంటుంది. 1) అణువుల్లో అంతర్గతంగా ఉండే సహజ భౌతిక శక్తి 2) అణువులకు బహిర్గతంగా ఉండే మానవాతీతశక్తి.
మరింత వివరంగా చెప్పుకోవాలంటే వివిధ వస్తువుల స్వభావ ధర్మాన్ని బట్టి, ఆయా వస్తువులు తమలోఉన్న కణ సంయోగాన్ని బట్టి రూపం ఏర్పరచుకుంటాయి. ఏక స్వభావం కలిగిన కణాలు అనేకం ఒకదానితో ఒకటి కలిసి వస్తురూపం పొందుతాయి. కణంలో ఉండే స్వభావం వస్తువులలోనూ కనిపిస్తుంది.
ఉదాః అగ్నితత్వం గలిగిన అనేక అగ్నికణాలు (అణువులు) సంయోగం చెంది, సూర్యగోళం యేర్పడింది. అగ్నికణాలలో ఉండే అగ్నితత్వమె భౌతిక వస్తురూపం దాల్చిన సూర్యగోళం నుండి వేడిమిని వెదజల్లుతుంది.
అణువైశేషిక సిద్ధాంతం
కణాదుడు తన "అణువైశేషిక సిద్ధాంతం"లో ఎన్నో అంశాలను సోదాహరణంగా నిరూపించాడు.
విశ్వం - ఆరు స్థితులు
కణాదుడు సిద్ధాంతం ప్రకారం విశ్వం మొత్తం ఆరు స్థితులలో ఏర్పడి యుంది. అవి
ఈ సమయవ పదార్థాలను తిరిగి 9 సహజ లక్షణాలుగా విభజించాడు.
ప్రపంచ భౌతిక శాస్త్ర దృక్పధాన్ని సమూలంగా మార్చివేయగలిగిన ప్రభావవంతమైన అణు సిద్ధాంతాన్ని క్రీస్తు శతాబ్దాలకు పూర్వమే ప్రతిపాదించి అందరినీ ఆశ్చర్యచకితులను చేసిని కణాదుడు నిరీశ్వరవాది. ఈయన సిద్ధాంతం ప్రకారం మనస్సు, ఆత్మ రెండు ద్రవ్యాలే. భగవంతుని ఉనికిని ఏ మాత్రం అంగీకరించని నాస్తికవాదిగా జీవనం చరమాంకం వరకూ భౌతిక అణు పదార్థాల శైలీ విన్యాసాల మీద అనేక పరిశోధనలు చేసిన కణాదుడు ఆస్తికులకూ నాస్తికులకూ కూడా అరాధ్యనీయుడు.
యితర లింకులు
వర్గం:భారతీయ శాస్త్రవేత్తలు వర్గం:ప్రాచీన భారతదేశ శాస్త్రవేత్తలు
పుష్పగిరి ఆలయ సముదాయం
పుష్పగిరి ఆలయ సముదాయం ఆంధ్రప్రదేశ్ లోని కడప జిల్లా, చెన్నూరు మండలంలోని పుష్పగిరి గ్రామం లో ఉంది. కడప జిల్లా కేంద్రం కడప పట్టణానికి 16 కిలోమీటర్ దూరములో ఉంది. అనేక శైవవైష్ణవాలయాల సముదాయం పుష్పగిరి.
నామం
పుష్పగిరి అనే పేరు ఈ గ్రామానికి రావటం వెనుక పురాణాలలో ఉటంకింపబడిన ఒక గాథను పేర్కొంటారు.
కశ్యప మహర్షికి ఇరువురు భార్యలు. వినత, కద్రువ. వినత, కద్రువ ఇరువురూ గర్భముదాల్చి ఉండగా ఒకనాడు వినత కద్రువతో ఆడిన ఆటలో ఓడి, కద్రువకు, కద్రువ సంతతియైన సర్పములకు దాస్యము చేయుటకు అంగీకరించును. తదుపరి వినత వైనతేయుడైన గరుత్మంతునికి జన్మమివ్వగా, గరుత్మంతుడు ఒకనాడు తన తల్లిని గూర్చి తమ దాస్యమునకు కారణమును అడిగెను. దానికి ఆమె ఇచ్చిన సమాధానమును విన్న గరుత్మంతుడు కద్రువను చేరి తమ్మిరువురనూ దాస్యవిముక్తులు గావింపమని ప్రార్థించగా కద్రువ, తనకూ, తన బిడ్డలకూ అమృతమును స్వర్గమునుండి తెచ్చి ఇచ్చిన దాస్యము తొలగునని తెలిపెను. దానికి సమ్మతించిన గరుత్మంతుడు, దేవేంద్రునితో విరోధించి అమృతభాండమును స్వర్గమునుండి తెచ్చుసమయమున ఆ పాత్రనుండి ఒలికిన రెండు అమృతబిందువులు ఈ ప్రదేశములోని ఒక సరస్సులో జారిపడెను. తన్నిమిత్తముగా ఆ సరోవరమునందు స్నానమాచరించిన వారు నిత్యయవ్వనులై, జరామృత్యుభయము లేక ఉండిరి.
ఈ విషయమును గమనించిన దేవతలు, మానవులు మృత్యుహీనులగుదురేని సృష్టిక్రమమునకు విరోధమగునని భావించి శ్రీమహావిష్ణువును శరణు వేడగా విష్ణువు గరుత్మంతుని ఆ సరోవరమును ఒక పర్వతభాగముతో కప్పివేయమని ఆజ్ఞాపించెను. కానీ అమృతబిందు మహత్యము వలన ఆ పర్వతభాగము సరోవరమునందు పుష్పమువలె తేలియాడెను. ఆ నాటినుండి ఈ ప్రదేశానికి పుష్పగిరి అను నామము సార్థకమాయెనని లోకోక్తి.
ఈ విచిత్రమును గమనించిన దేవతలు, మరలా మహావిష్ణువును శరణు కోరగా, బ్రహ్మ విష్ణు మహేశ్వరులు తమ పాదములతో ఆ పర్వతమును అణచివేసిరి. ఈనాటికీ పుష్పగిరి గ్రామ సమీపమందు విష్ణుపాదము, రుద్రపాదము అను నామములతో వారి పాదముద్రలు ఉన్నాయి.
భౌగోళిక స్థితి
భౌగోళికముగా పుష్పగిరి ఆలయ సముదాయము సముద్రమట్టానికి రమారమి 380 m ఎత్తులో ఉంది. ఈ ఆలయ సముదాయము ఇంచుమించు 7.5 చ.కి.మీ విస్తీర్ణములో వ్యాపించి ఉంది. ప్రక్కనే ఉన్న పెన్నానది మూలముగా సంవత్సర పర్యంతమూ వరిచేలతో ఇక్కడి పొలాలు కళకళలాడుతూ ఉంటాయి. కడప జిల్లాలోని కొన్ని ప్రాంతాలలో నీటి ఎద్దడి ఉన్నా కూడా, ఇక్కడ మాత్రము భూగర్భజలాలు పుష్కలముగా ఉంటాయి.
ఋతుపవనాల కాలములో వర్షాల తరువాత మామూలుగా ఎక్కువగా ఉన్న ఉష్ణోగ్రతలు చల్లబడుతాయి. పినాకినీ నదితో ఇక్కడ నాలుగు ఉపనదులు సంగమించినందువల్ల ఈ ప్రదేశమును పంచనదీ సంగమమని, పంచ ప్రయాగ అని పిలుస్తారు. పినాకినీ నదితో కలిసే మిగిలిన నాలుగు నదులు: కుముద్వతి, బాహుదా, మందాకినీ, పాపాఘ్ని. పినాకినీ నది కర్ణాటక దేశములోని నందికొండలలో పుట్టి ఇక్కడ పెద్దగా పెరిగి చూపరులను ఆకట్టుకునేలా ఉంటుంది. పెన్నా పూర్వగామిని. కానీ ఈ ప్రదేశములో కొద్దిగా దిశ మార్చుకొని దక్షిణాభిముఖముగా ప్రయాణించి పుష్పగిరి తరువాతి శివాలపల్లె అను గ్రామం వద్ద తిరిగి తూర్పుకు మళ్ళి ప్రవహిస్తుంది.
వాతావరణం
పుష్పగిరి ఉష్ణోగ్రతలు కడపజిల్లాలోని సాధారణ ఉష్ణోగ్రతలనే పోలి ఉంటుంది ఎండాకాలములో వేడి ఎక్కువగా ఉండి పెన్నానది లోని నీరు కూడా అడుగంటి కొన్ని నీటి గుంటలలో మాత్రమే ఉంటాయి. సాధారణ ఉష్ణోగ్రత ఎండాకాలములో 37°C నుండి 45°C మధ్యలో ఉంటుంది. సాధారణంగా ఎండాకాలము మార్చి నెల నుండి జూలై నెల వరకూ ఉంటుంది.
పూర్వ రాజుల కాలం
పుష్పగిరి ఆలయ సముదాయము గురించి అతి విలువైన చారిత్రిక ఆధారాలు, చరిత్ర ఉంది. పుష్పగిరి గురించిన మొట్టమొదటి ప్రస్తావన స్కంద పురాణములోని శ్రీశైలఖండములో ఉంది. అదే విధముగా సత్యనాథుడు రాసిన రసరత్నకారములో కూడా పుష్పగిరి యొక్క ప్రస్తావన ఉంది. ఇక్ష్వాకు రాజుల శాసనాలలో శ్రీశైలమల్లికార్జున జ్యోతిర్లింగక్షేత్రానికి దక్షిణ ద్వారముగా పుష్పగిరి వర్ణింపబడింది. పూర్వ చోళుల వంశానికి చెందిన కరికాళచోళుని శాసనములో ఈ స్థలము అత్యంత పవిత్రమైనదిగా చెప్పబడింది.
పుష్పగిరిలోని అనేక భవనములు, దేవస్థానములు చోళ చాళుక్య శిల్పకళా వైభవానికి అద్దముపట్టినట్టుగా ఉంటాయి. అదే విధముగా తరువాతి తరపు రాజులు చేసిన మార్పులు, చేర్పుల మూలముగా వారి వారి శిల్ప వాస్తు కళా సంపాదన చేర్చుకొనినాయి.thumb|శ్రీవైద్యనాథస్వామి దేవస్థానం ఎదురుగానున్న 15వ శతాబ్దపునాటి రాతి శాసనముపినాకినీ నది గురించి ఇక్కడ ఒక్క ప్రస్తావన చేసితీరాలి. కర్ణాటకలోని నందికొండలలో వెలసియున్న భోగనందీశ్వరస్వామి దేవస్థానము వద్ద మూడు నదుల ఆవిర్భావమున్నది. అందులో ఒకటి పినాకినీ కాగా, మిగిలిన రెండు ఆర్కావతి మఱియు పాలారు. అందు ఆర్కావతి, పాలారు క్రమముగా దేశగర్భములో కలిసిపోయినా, పినాకినీ ఒక్కటీ దేశములన్నీ దాటి కడపను ప్రవేశించింది. ఒక నానుడి ప్రకారము, పరమేశ్వరుడు చేసిన ఆనందతాండవ ఫలితముగా ఉద్భవించిన నందికొండలలో పినాకినీ ఈశ్వరుణ్ణి తన జన్మకారణమడిగి దిశానిర్దేశము చేయమనినప్పుడు ఈశ్వరుడు తన చేతిలోని ధనస్సుతో భూమిమీద ఒక రేఖ వ్రాసి దానిని అనుసరించమని ఆ నదీమతల్లిని ఆజ్ఞాపించినాడని, ఆ నది ఆ మార్గము గుండా వెళ్ళగా పుష్పగిరి దగ్గర చతుర్నదులు అందులో సంగమించి ఇప్పటి పెన్నా నది అయినదని లోకోక్తి.
శివుని ధనుస్సు పేరు పినాకము అయినందువలన ఆ నది పినాకినీ అయినదని పద వ్యుత్పత్తి.
పూర్వ కాలపు రాజులు ఎందఱో ఈ క్షేత్రమును ఆరాధించి, పునరోద్ధారణ గావించి మడులు, మాన్యాలు సమర్పించి ధన్యులయినారు.
మధ్యమ యుగపు రాజులు, పాలేగాళ్ళు
రాజులూ, రాజ్యాలు చేతులు మారినా పుష్పగిరి ప్రభావము తగ్గలేదు. ఎందఱో రాజులు, వారి పాలేగాళ్ళు ఇక్కడి వైద్యనాథ, చెన్నకేశవ మూర్తులను ఆరాధించి, సేవించి, మాన్యములు సమర్పించారు.
సంస్కృతి
thumb|లకులీశుని విగ్రహము - వైద్యనాథస్వామి దేవస్థానము, పుష్పగిరి తెలుగు జనబాహుళ్యముచేత మాట్లాడబడు భాష. కానీ ఏటేటా జరిగే జాతరకు కర్ణాటకాంధ్రప్రదేశములనుండి విరివిగా జనులు ఇక్కడికి వస్తారు. ప్రాచీనకాలమునుండి ఇక్కడ వివిధమైన సంస్కృతులు ఉన్నట్టు ఇక్కడి శిల్పముల ద్వారా తెలుస్తున్నది.
నేపాళదేశములో బహుళ ప్రాచుర్యమున్న వీరపాశుపతం ఇక్కడ కూడా పాటించినట్టు కొన్ని శిల్పాలద్వారా బహిర్గతమవుతుంది. పెన్నానది ఒడ్డున ఉన్న శ్రీవైద్యనాథేశ్వరస్వామి దేవస్థానములోని నకులీశుని (లకులీశుడని కూడా అంటారు) శిల్పము ఇక్కడ వీరపాశుపతం ప్రాచుర్యములో ఉన్నదనడానికి సాక్ష్యం.
శ్రీఆదిశంకరభగవత్పాదాచార్యుల వారు దేశ సంచారము చేస్తూ ఈ ప్రదేశానికి వచ్చినప్పుడు ఇక్కడి వైద్యనాథస్వామివారి దేవస్థానములోని కామాక్షి అమ్మవారి విగ్రహము ఎదుట శ్రీచక్రమును స్థాపించారు. ఆ దేవస్థానముకు అనుబంధముగా ఒక మఠమును కూడా స్థాపించారు.
బ్రిటీష్ కాలమునాటి కైఫియత్తుల ప్రకారము శ్రీశైల మల్లికార్జున భ్రమరాంబికా క్షేత్రము ఈ మఠము వ్యాప్తి కిందికి వస్తుందని ఆచార్యులవారు నిర్దేశించినారని తెలుస్తుంది.
ఎఱ్ఱగుడిపాడు, చింతలపత్తూరు గ్రామాలలో బయల్పడిన శాసనాల మూలముగా కూడా ఇక్కడ వివిధ వామాచార, దక్షిణాచార పద్ధతులను అవలంబించినారని తెలుస్తుంది.
ఈ ఆలయ సముదాయములో వివిధ శైవవైష్ణవసంప్రదాయములకు చెందినా దేవస్థానములు ఉన్నాయి. శైవవైష్ణవవిభేదాలు మిన్నంటిన కాలములో కూడా ఇక్కడ ఆ రెండు ఆచారాలు సామరస్యముగా ఉండడము విశేషము. దీనికి నలువైపులా కొండలు నదులతో కూడి ఉన్న కడపజిల్లా భౌగోళికస్థితి కూడా ఒక కారణము కావచ్చును.
వాస్తు శిల్ప కళ
పుష్పగిరిలోని వాస్తు శిల్పకళారీతులు ఇక్ష్వాకుల కాలము మొదలు విజయనగర సామ్రాజ్యపు రాజుల రీతుల వరకు ఉన్నాయి. చుట్టూ కొండలు, నదులతో ఉన్న కడప జిల్లా భౌగోళిక పరిస్థితులు చాలా మటుకు ఇతర సామ్రాజ్యాలను నిలువరించగలిగినాయి. దీని మూలాన స్థానిక పరిస్థితులు స్వతంత్ర చిన్న రాజ్యాలకు, దొరలకు వీలు కల్పించినాయి. ఈ పరిస్థితులు బహు కాలము కొనసాగినాయి. ఇందువల్ల ఇక్కడి దేవస్థానములలో చాలా మటుకు ఇక్ష్వాకుల కాలమునుండి స్థానిక జమీందారుల కాలము వరకు శాసనములు కనపడుతాయి. ఉదాహరణకు ఇక్ష్వాకుల, పల్లవుల, చోళుల, చాళుక్యుల, రాష్ట్రకూటుల, వైదుంబుల, కాయస్థుల, విజయనగర సామ్రాజ్యపు అవశేషాలు ఇంకా ఇక్కడి రాళ్ళలో కనపడుతాయి.
శైవ - వైష్ణవ విభేదాలు మిన్నంటుతున్నటువంటి కాలములోనే కడపజిల్లాలో మతసామరస్యం పరిఢవిల్లింది, ముఖ్యముగా పుష్పగిరి పరిసర ప్రాంతములలో ఈ ధోరణి కనపడుతుంది. శైవ-వైష్ణవ ఆలయములు పక్క పక్కన ఉండి కూడా భావ విరోధమూ లేకుండా ఆలయాలకు ఎటువంటి నష్టం కలగించకుండా ఉండడం చెప్పుకోదగ్గ విషయం. వీటిలో రెండు దేవస్థానములు కేవలం 2 కి.మీ. దూరములో ఉండి ఈ భావ సారూప్యానికి సాక్ష్యం చెపుతున్నాయి. ప్రధాన వైష్ణవాలయమైన చెన్నకేశవ స్వామి దేవస్థానం చుట్టూ ఇంద్రనాథేశ్వర దేవస్థానము, భీమేశ్వర, త్రికూటేశ్వర మఱియు వైద్యనాథేశ్వర దేవస్థానములు ఉన్నాయి. పెన్నానది తూర్పు తీరములో పశ్చిమదిక్కు వైపు తిరిగి ఉన్న చెన్నకేశవ స్వామి దేవస్థానము శిఖరము చూపరులును ఆకట్టుకుంటుంది. ఇంద్రనాథస్వామి దేవస్థానము నదీ తీరమునకు ఉత్తరదిక్కున ఉంది. ఈ దేవస్థానమునకు చెందిన అతి ప్రాచీనమైన శాసనము 1076 C.E నాటిది. వైదుంబ వంశమునకు చెందిన అల్లమదేవుడనే రాజు దేవస్థానమునకు ఇచ్చిన కొన్ని భూమి మాన్యముల గురించి ఈ శాసనము ప్రస్తావిస్తుంది.
పుష్పగిరిలోని శిల్ప సంపద
పుష్పగిరిలోని కొన్ని అపూర్వ శిల్పకళా రీతులు క్రింది చిత్రపటములలో చూడవచ్చును.
వెలుపలి లంకెలు
వర్గం:వైఎస్ఆర్ జిల్లా పర్యాటక ప్రాంతాలు
హైదరాబాద్ హంటర్స్
హైదరాబాద్ హంటర్స్, ప్రీమియర్ బ్యాడ్మింటన్ లీగ్ (పిబిఎల్)కు చెందిన బ్యాడ్మింటన్ జట్టు. ఎజైల్ ఎంటర్టైన్మెంట్ ప్రైవేట్ లిమిటెడ్ యాజమాన్యంలోని ఈ జట్టు హైదరాబాదు లోని గచ్చిబౌలి ఇండోర్ స్టేడియంలో ఆడుతుంది. ఈ జట్టుకు ప్రపంచ ఛాంపియన్ పి.వి. సింధు నాయకత్వం వహిస్తోంది.
నోటి పుండు
నోటి పుండు (నోటి పూత), అనేది నోటి శ్లేష్మ పొరపై ఏర్పడే పుండు. పెదవుల మీద లేదా మూతి చుట్టూ పగలటం ద్వారా ఇది వస్తుంది. నోటి పుండ్లు ఒక్కొక్కటిగా ఏర్పడవచ్చు, ఒకటికంటే ఎక్కువగా కూడా రావచ్చు. ఇవి చాలా అరుదుగా నోటి క్యాన్సర్‌కు సంకేతం కావచ్చు. రెండు సాధారణ నోటి పుండ్లలో నంజు కురుపులు, జలుబు పుండ్లు లేదా జ్వరం బొబ్బలు ఉన్నాయి. పెదిమ చుట్టూ జలుబు పుళ్ళు సామాన్య సలిపి వైరస్ ద్వారా వస్తాయి. ఇది అంత ప్రమాదకరమైనది కాదు.
నోటి పుండ్లు రావడమనేది తరచుగా నొప్పి, అసౌకర్యాన్ని కలిగిస్తుంది. వైద్యం చేసేటప్పుడు ఆమ్ల, చక్కెర, ఉప్పగా లేదా కారంగా ఉండే ఆహారం, పానీయాలను తీసుకోవద్దు. పదార్ధాలలో ఉన్న రసాయనాల వల్ల (రసాయనాల వాసన, రసాయనాల ఘాటు వల్ల) నోటి పుండ్లయ్యే అవకాశం ఎక్కువగా ఉంటుంది. ఈ పుండ్లు ఒక మిల్లీమీటర్ నుండి కొన్ని సెంటీమీటర్ల వరకు పెరుగుతాయి. నోటిలోపల చర్మంపై, గొంతులోపల, దవడల చర్మంపై ఇవి వస్తాయి.
నోటి పుండుకు కారణాలు
శరీరంలో వచ్చే మార్పులు ఈ పుండ్లు ఏర్పడడానికి కారణాలవుతాయి.
చికిత్స
చాలా అల్సర్లు ఎటువంటి చికిత్స లేకుండా పూర్తిగా నయం అవుతాయి. మంచి నోటి పరిశుభ్రత, క్రిమినాశక మౌత్ వాష్ లేదా స్ప్రే (ఉదా. క్లోర్‌హెక్సిడైన్ ) వాడటం వల్ల దీనిని నివారించవచ్చు. అనాల్జేసిక్ (ఉదా. బెంజిడమైన్ మౌత్ వాష్) వాడకం నొప్పిని తగ్గిస్తుంది. మంటను తగ్గించడానికి క్రీములు, స్టెరాయిడ్ మందులను పుండు మీద రాయడం, పుక్కిలించడం చేయవచ్చు. నోటి పుండ్లు ఉన్నవారు వేడి, కారంగా ఉండే ఆహారాన్ని తినకూడదు. విటమిన్ బీ12 ఉన్న మాత్రలు వాడాలి.
విటమిన్ సి అధికంగా ఉండే నారింజ, జామ, స్ట్రాబెర్రీ, బొప్పాయి లాంటి పండ్లు తీసుకోవడం ద్వారా, విటమిన్‌ సి సప్లిమెంట్లను టాబ్లెట్స్‌ లేదా పిల్స్‌ రూపంలో తీసుకోవడం ద్వారా ప్రతిరోజూ పెరుగు తినడం లేదా రెండు మూడు గ్లాసుల మజ్జిగ తాగడం వల్ల చెడు బాక్టీరియా పోయి నోటి పుండు తగ్గుతుంది. దంతాలు గుచ్చుకోవడం ద్వారా వచ్చిన పుండుకు దంత వైద్యుడి చేత పంటిని సరి చేయించుకోవాలి.
యాంటీ హిస్టమైన్, అనీస్తటిక్, యాంటాసిడ్, కార్టికో స్టెరాయిడ్స్ వంటి పూత ఉంటుంది. కొన్నింటికి యాంటీబయాటిక్స్‌తోపాటు ఓరల్ స్టెరాయిడ్స్, మల్టీ విటమిన్ ట్యాబ్లెట్లు వాడితే ఉపశమనం ఉంటుంది.
మూలాలు
వర్గం:వ్యాధులు వర్గం:వైరల్ వ్యాధులు
డెమి లోవాటో
హాలీవుడ్ రికార్డ్స్‌తో సంతకం చేసిన తర్వాత, ఆమె పాప్ రాక్ తొలి ఆల్బం, డోంట్ ఫర్గెట్ (2008)ని విడుదల చేసింది, ఇది యూ.ఎస్. బిల్‌బోర్డ్ 200లో రెండవ స్థానంలో నిలిచింది. దీని ఫాలో-అప్ హియర్ వి గో ఎగైన్ (2009) ప్రారంభమైంది. అమెరికాలో మొదటి స్థానంలో ఉంది, అయితే దాని టైటిల్ ట్రాక్ హాట్ 100లో 15వ స్థానానికి చేరుకుంది. ఆమె మూడవ స్టూడియో ఆల్బమ్ అన్‌బ్రోకెన్ (2011), పాప్, ఆర్&బి లతో ప్రయోగాలు చేసింది. యూ.ఎస్. ప్లాటినం-సర్టిఫైడ్ సింగిల్ "స్కైస్క్రాపర్"కు దారితీసింది. ఆమె తన పేరుతో నాల్గవ ఆల్బమ్‌ను 2013లో విడుదల చేసింది, ఇది బిల్‌బోర్డ్ 200లో మూడవ స్థానంలో నిలిచింది. అంతేకాకుండా టాప్-టెన్ అంతర్జాతీయ పాటగా "హార్ట్ ఎటాక్" నిలిచింది. ఆమె ఐదవ ఆల్బమ్‌ కాన్ఫిడెంట్ (2015) కాగా ఆరవ ఆల్బమ్‌ టెల్ మీ యు లవ్ మీ (2017). ఆమె దీనికిగాను గ్రామీ అవార్డు ప్రతిపాదనను పొందింది, అయితే "సారీ నాట్ సారీ", టెల్ మీ యు లవ్ మీ నుండి ప్రధాన సింగిల్, యూ.ఎస్.లో ఆమె అత్యధిక చార్టింగ్ సింగిల్‌గా ఆరవ స్థానానికి చేరుకుంది. కొంత విరామం తర్వాత, ఆమె తన ఏడవ, ఎనిమిదవ ఆల్బమ్‌లను డ్యాన్సింగ్ విత్ ది డెవిల్... ది ఆర్ట్ ఆఫ్ స్టార్టింగ్ ఓవర్ (2021), హోలీ ఎఫ్‌విక్ (2022) విడుదల చేసింది, ఇవి వరుసగా యూ.ఎస్.లో రెండవ, ఏడవ స్థానానికి చేరుకున్నాయి.
టెలివిజన్‌లో, ఆమె సిట్‌కామ్ సోనీ విత్ ఎ ఛాన్స్ (2009–2011)లో టైటిల్ క్యారెక్టర్‌గా నటించింది, దాని రెండవ, మూడవ సీజన్‌లలో ది X ఫాక్టర్ USA అనే ​​సంగీత పోటీ సిరీస్‌లో న్యాయనిర్ణేతగా పనిచేసింది. ఆమె పునరావృత పాత్రలోనూ కనిపించింది. ఆమె టెలివిజన్ సంగీత హాస్య చిత్రం గ్లీ (2013–2014), సిట్‌కామ్ విల్ & గ్రేస్ (2020). ప్రిన్సెస్ ప్రొటెక్షన్ ప్రోగ్రామ్ (2009), యానిమేటెడ్ కామెడీ చిత్రం స్మర్ఫ్స్: ది లాస్ట్ విలేజ్ (2017), సంగీత హాస్య చిత్రం యూరోవిజన్ సాంగ్ కాంటెస్ట్: ది స్టోరీ ఆఫ్ ఫైర్ సాగా (2020)లలో కూడా నటించింది.
ఆమె యునైటెడ్ స్టేట్స్ లో 24 మిలియన్లకు పైగా రికార్డ్‌లను విక్రయించింది. ఎంటీవి వీడియో మ్యూజిక్ అవార్డ్, 14 టీన్ ఛాయిస్ అవార్డులు, ఐదు పీపుల్స్ ఛాయిస్ అవార్డులు, రెండు లాటిన్ అమెరికన్ మ్యూజిక్ అవార్డ్స్, గిన్నిస్ వరల్డ్ రికార్డ్ వంటి అనేక ప్రశంసలను అందుకుంది. 2017లో టైమ్ 100 వార్షిక జాబితాలో చేర్చబడింది. ఆమె సింప్లీ కాంప్లికేటెడ్ (2017), డెమి లోవాటో: డ్యాన్సింగ్ విత్ ది డెవిల్ (2021) అనే డాక్యుమెంటరీలను కూడా విడుదల చేసింది.
మూలాలు
వర్గం:1992 జననాలు వర్గం:అమెరికన్ సినిమా నటీమణులు వర్గం:అమెరికన్ గాయకులు వర్గం:అమెరికన్ సినిమా బాల నటులు వర్గం:అమెరికన్ ఫెమినిస్టులు వర్గం:అమెరికన్ సంగీతకారులు వర్గం:అమెరికన్ పాటల రచయితలు వర్గం:అమెరికన్ పాప్ రాక్ గాయకులు వర్గం:అమెరికన్ టెలివిజన్ నటులు వర్గం:అమెరికన్ నేపథ్యగాయకులు వర్గం:స్త్రీవాద సంగీతకారులు వర్గం:హాలీవుడ్ రికార్డ్స్ కళాకారులు వర్గం:అమెరికన్ LGBT హక్కుల కార్యకర్తలు వర్గం:మానసిక ఆరోగ్య కార్యకర్తలు వర్గం:క్వీర్ యాక్టర్స్ వర్గం:క్వీర్ గాయకులు వర్గం:క్వీర్ పాటల రచయితలు
జోరుగా హుషారుగా
జోరుగా హుషారుగా 2002, సెప్టెంబర్ 13 న విడుదలైన తెలుగు చలనచిత్రం. చంద్రమహేష్ దర్శకత్వం వహించిన ఈ చిత్రంలో రాహుల్, రుబీనా జంటగా నటించగా, మణిశర్మ సంగీతం అందించారు.
మూలాలు
వర్గం:సినిమా వర్గం:తెలుగు సినిమా వర్గం:సినిమాలు వర్గం:2002 తెలుగు సినిమాలు వర్గం:మణిశర్మ సంగీతం అందించిన సినిమాలు వర్గం:జయప్రకాశ్ రెడ్డి నటించిన చిత్రాలు వర్గం:ఆహుతి ప్రసాద్ నటించిన చిత్రాలు వర్గం:ఎం.ఎస్.నారాయణ నటించిన సినిమాలు వర్గం:చలపతి రావు నటించిన చిత్రాలు వర్గం:నూతన్ ప్రసాద్ నటించిన చిత్రాలు వర్గం:బ్రహ్మానందం నటించిన సినిమాలు వర్గం:గుండు హనుమంతరావు నటించిన సినిమాలు వర్గం:సుధ నటించిన సినిమాలు
గబ్రియేలా మిస్ట్రాల్
గబ్రియేలా మిస్ట్రాల్ (7 ఏప్రిల్ 1885 - 10 జనవరి 1957) సుప్రసిద్ధ స్పానిష్ కవయిత్రి. ఆమె సాహిత్యానికి ప్రతిష్ఠాత్మక నోబెల్ బహుమతిని పొందారు. లాటిన్ అమెరికాలో జన్మించిన తొలి నోబెల్ బహుమతి స్వీకర్తగా ఆమె చరిత్ర సృష్టించారు. కష్టాలమయమైన జీవితాన్ని గడపవలసి వచ్చినా కవిత్వంతో సాంత్వన పొందారు.
వ్యక్తిగత జీవితం
గబ్రియేలా మిస్ట్రాల్ అసలు పేరు లుసిల గొడొయ్ అల్చయాగ. ఏప్రిల్ 7, 1885లో లాటిన్ అమెరికా ప్రాంతానికి చెందిన చిలీ దేశంలో జన్మించారు. తండ్రి జూఅన్ గెరొనిమొ గొడొయ్ విల్లన్యువ వృత్తిరీత్యా ఉపాధ్యాయుడు. తల్లి పెట్రొనిల అల్చయగ దర్జీగా పనిచేస్తూ దేశదిమ్మరి కవిత్వాన్ని రచించారు. మిస్ట్రాల్ వ్యక్తిగత జీవితం కష్టాలమయంగా సాగింది. ఆమె తండ్రి మూడేళ్ళ ప్రాయంలోనే కుటుంబాన్ని వదిలిపెట్టేశారు. పదహారేళ్ళ వయసులోనే ఆర్థిక స్థితి కారణంగా పల్లెలో ఉపాధ్యాయనిగా చేరారు. ఆ సమయంలో రైల్వేలో ఉద్యోగిగా పనిచేసే రోమెలియో ఉరేటాని ప్రేమించింది. అయితే అతను కొద్దికాలంలోనే ఆత్మహత్య చేసుకుని మృతిచెందారు. మరణించినప్పుడు అతని జేబులో మిస్ట్రాల్ రాసిన లేఖ మాత్రమే దొరికింది. ఆ ఘటనకు కలతచెందిన ఆమె జీవితాంతం అవివాహితగానే ఉండిపోయింది. గబ్రియేలా పెంచుకున్న కొడుకు కూడా యుక్త వయసులో మరణించారు. ఈ విషాదాలు ఆమె వ్యక్తిత్వంపై, తద్వారా కవిత్వంపై ముద్రవేశాయి. వివిధ ఉద్యోగాలు నిర్వహించి, పలు పదవులు చేపట్టిన గబ్రియేలా జీవితమంతా కవిత్వాన్ని రచించారు. జనవరి 10, 1957లో అమెరికాలో కాన్సర్ వ్యాధి కారణంగా మరణించారు.
వృత్తి
16 సంవత్సరాల వయసులో చిన్న పల్లెటూరిలో కుటుంబ కష్టాల కారణంగా ఉపాధ్యాయ వృత్తి చేపట్టారు. తర్వాతి కాలంలో చిలీ, అమెరికా, మెక్సికోల్లో విద్యకు సంబంధించిన సాంస్కృతిక సంస్థల్లో ఆమె పనిచేశారు. చిలీ, మెక్సికో దేశాల్లో విద్యారంగంలో ముఖ్యపాత్ర వహించారు. కొలంబియా విశ్వవిద్యాలయంలో స్పానిష్ సాహిత్యాన్ని బోధించారు.
రచన రంగం
గబ్రియేలా మిస్ట్రాల్ అనే తన కలంపేరుతో ప్రసిద్ధి పొందారు. గబ్రియేలా మిస్ట్రాల్ అన్న పేరులోని తొలి సగాన్ని ఫ్రెంచి కవి మిస్ట్రల్ నుంచి, రెండవ సగాన్ని ఇటలీ రచయిత గబ్రియేలా నుంచి స్వీకరించారు. బాల్యం, ప్రేమ, ప్రకృతి, క్రైస్తవ మత విశ్వాసాలు, మరణం వంటివి ఎక్కువగా గబ్రియేలా సాహిత్యంలో కవితా వస్తువులు అయ్యాయి. ఆమె కవిత్వం సూటిగా, సుస్పష్టంగా తేలికైన పదాలతో రచించడం ఆమె శైలి. ప్రకృతి ప్రేమ ఆమె సాహిత్యంలోని ప్రముఖ పాత్ర వహిస్తుంది.
1914లో ఆమె తొలి సంకలనాన్ని ప్రచురించారు. మృతుల జ్ఞాపకాలు అన్న అర్థంతో ఉండే శీర్షికతో ఆ పుస్తకం రూపొందింది. ఆ పుస్తకంలోని ప్రేమ కవితలు ఆమెకు గుర్తింపు తీసుకువచ్చాయి. 1922, 1924, 1938ల్లో ఆమె కవితా సంకలనాలను వివిధ కవితావస్తువులతో వెలువరించారు.
వ్యక్తిత్వం
జీవితంలోని బాధామయ ఘటనలు ఆమె వ్యక్తిత్వంపై ప్రభావం వేశాయి. ఆ ప్రభావం ఆమె కవిత్వంపై చూపడం వల్లనే నిరాశ, మృతుల జ్ఞాపకాలు వంటి వస్తువులు ఆమె కవిత్వంలో భాగమయ్యాయి. మానవ సంబంధాలకు ఆమె ఎంతో విలువనిచ్చేవారు. ఒకే దేశానికి చెందిన సుప్రసిద్ధ కవి పాబ్లో నెరుడాతో ఆమెకు సత్సంబంధాలు ఉండేవి. నెరుడా స్వగ్రామం టెంకోలోనే మిస్ట్రాల్ పాఠశాలలో ప్రధానాధ్యాపకురాలిగా పనిచేసేవారు. తొలిదశలోనే నెరుడా కవిత్వంలోని గొప్పదనాన్ని గమనించారు. అప్పటికే మిస్ట్రాల్ సాహిత్యరంగంలో సుప్రసిద్ధురాలు. ప్రకృతిని, బాల్యాన్ని ప్రేమించడం ఆమె వ్యక్తిత్వంలోని రెండు ప్రధానమైన అంశాలుగా కనిపిస్తాయి. బాల్యం జీవితానికే ఊటలాంటిదంటూ, దాన్ని నిర్లక్ష్యం చెయ్యడం అత్యంత ఘోరమైన నేరంగా ఆమె పేర్కొన్న వాక్యాలు సుప్రసిద్ధాలు. కవిత్వం సమాజానికి ఎంతగానో అవసరమని ఆమె పేర్కొన్నారు. ఆమె సమాధి మీద కూడా శరీరానికి ఆత్మలాగా, ప్రజలకు కళాకారులని రాయించారు.
మూలాలు
వర్గం:1889 జననాలు వర్గం:1957 మరణాలు వర్గం:నోబెల్ బహుమతి పొందిన మహిళలు వర్గం:చిలీ వర్గం:సాహిత్యంలో నోబెల్ బహుమతి గ్రహీతలు వర్గం:దక్షిణ అమెరికా
పీలేరు మండలం
పీలేరు మండలం, ఆంధ్ర ప్రదేశ్ రాష్ట్రములోని అన్నమయ్య జిల్లాకు చెందిన మండలం.
క్లోమ క్రోధం
thumb క్లోమము వాపు లేదా క్లోమ క్రోధం లేదా పాంక్రియాటైటిస్ (ఆంగ్లం: Pancreatitis) అనేది సాధారణంగా క్లోమ రసాలు బయటకు రాకముందే గ్రంధిలోనే క్రియాశీలమై, తమను ఉత్పత్తి చేసిన క్లోమాన్ని, క్లోమ కణాలను హరించడం వలన కలిగే వ్యాధి. దాని మూలంగా క్లోమం ఆగ్రహించినట్లుగా వాచిపోతుంది. కొన్ని సార్లు ఇది అకస్మాత్తుగా ప్రారంభమై తీవ్రమైన కడుపు నొప్పిని కలిగిస్తుంది. దీనిని 'అక్యూట్ పాంక్రియాటైటిస్' (Acute Pancreatitis) అంటారు. మరికొన్ని సార్లు ఇది క్రమేపీ పెరుగుతూ దీర్ఘకాలం వేదిస్తుంది. దీనిని 'క్రానిక్ పాంక్రియాటైటిస్' (Chronic Pancreatitis) అంటారు.
రకాలు
రకరకాల పాంక్రియాటైటిస్ కోసం వైద్యం వేరువేరుగా ఉంటుంది.
ఎక్యూట్ పాంక్రియాటైటిస్
ఎక్యూట్ పాంక్రియాటైటిస్ అకస్మాత్తుగా తీవ్రమైన కడుపు నొప్పి, వాంతులతో వచ్చే వ్యాధి.
క్రానిక్ పాంక్రియాటైటిస్
క్రానిక్ పాంక్రియాటైటిస్ క్లోమపు వాపు చాలా కాలంగా తెలిసిగాని, తెలియకగాని కొనసాగే దీర్ఘకాల వ్యాధి. దీనిలో తగ్గకుండా ఉండే కడుపు నొప్పితో సహా మధుమేహం లేదా మలంలో కొవ్వు పోవడం కూడా జరుగుతుంది.
కారణాలు
క్లోమ క్రోధానికి ప్రధానమైన కారణం పిత్తాశయంలో రాళ్ళు. అధికంగా మధ్యాన్ని సేవించడం రెండవ కారణం. రక్తంలో ట్రైగ్లిజరైడ్లు అధికం కావడం, కొన్ని వైరస్ వ్యాధులు, కొన్ని మందులు, ప్రమాదాలు మొదలైనవి కూడా అరుదుగా కారణం కావచ్చును.
A useful mnemonic for remembering the causes of acute pancreatitis is; 'GET SMASHED', that is:
మూలాలు
వర్గం:జీర్ణకోశ వ్యాధులు
సుమతీంద్ర తీర్థ
సుమతీంద్ర తీర్థ (c. 1692 – c. 1725) ఒక ద్వైత పండితుడు, కుంభకోణం (రాఘవేంద్ర మఠం అని కూడా పిలుస్తారు)లోని మధ్వ మఠానికి 20వ పీఠాధిపతి. 1692లో సురీంద్ర తీర్థ తరువాత, సుమతీంద్ర మఠం పరిధిని కుంభకోణం నుండి తంజావూరు, మదురై, శ్రీరంగం వరకు విస్తరించాడు. తన ప్రయాణాల ద్వారా, రాయల్టీతో సన్నిహిత అనుబంధం ద్వారా, సుమతీంద్ర తమిళ ప్రాంతంలో ద్వైత సూత్రాలను విస్తరించగలిగాడు. ఇతను నిష్ణాతుడైన పండితుడు, కవి. కవిత్వం, నాటకం, సంగీతంపై అనేక రచనలు చేసాడు, వేదాంతానికి సంబంధించిన వ్యాఖ్యానాలను కూడా రచించాడు.
జీవితం
ముద్దు కృష్ణాచార్యగా జన్మించిన అతను రాఘవేంద్ర మార్గదర్శకత్వంలో తర్క (తర్కశాస్త్రం), వ్యాకరణం (వ్యాకరణం), మీమాంస (గ్రంథపరమైన శాసనాలు) అభ్యసించినట్లు తెలుస్తోంది, అయినప్పటికీ అతను తన తండ్రి వెంకటనారాయణను తన గురువుగా భావించాడు. అతని ఇద్దరు సోదరులు యోగీంద్ర, సురీంద్ర అతని కంటే ముందు మఠంలో పనిచేశారు. సన్యాస దీక్ష తర్వాత సుమతీంద్రుడనే పేరును స్వీకరించాడు. నేటి కర్ణాటక, తెలంగాణలలో తన పర్యటనల ద్వారా, అతను అద్వైత, ద్వైత పండితులతో సమానంగా చర్చలు జరిపాడు. అతను మదురై నాయకులు, తంజావూరు మరాఠాలతో సత్సంబంధాలను కొనసాగించాడు, మదురై రాణి మంగమ్మ అతనికి ఆయుర్ధర్మ కుగ్రామాన్ని, అతను తన మఠాన్ని నిర్మించిన శ్రీరంగం పట్టణంలో భూములను మంజూరు చేసింది. అతని ఆధ్వర్యంలో, మఠం పాయరాణిపాళ్యం, ఇతర పొరుగు గ్రామాల నుండి దశమభాగాలలో కొంత భాగాన్ని కూడా పొందింది. ఉపేంద్ర తీర్థ విజయం సాధించి శ్రీరంగంలో సమాధి చేయబడ్డాడు.
రచనలు
సుమతీంద్ర రచనలు అలంకార (కవిత్వం) నుండి వేదాంత వరకు అనేక రకాల అంశాలని కలిగి ఉన్నాయి. అతను జయతీర్థ, వ్యాసతీర్థ రచనలపై వ్యాఖ్యానాలను రచించాడు, అదే సమయంలో పురాణాలతో సహా వివిధ మూలాల నుండి ఉల్లేఖించాడు. కవిత్వ రంగంలో, అతను సుధీంద్ర తీర్థ, మధ్వ ప్రారంభ శిష్యుడైన త్రివిక్రమ పండిత రచనలపై వ్యాఖ్యానాన్ని రచించాడు.
మూలాలు
వర్గం:ద్వైతం వర్గం:ఆధ్యాత్మిక గురువులు
1920: హార్రర్స్ ఆఫ్ ది హార్ట్
1920 హార్రర్స్ ఆఫ్ ది హార్ట్ 2023లో విడుదలైన తెలుగు సినిమా. విక్రమ్ భట్ ప్రొడక్షన్, హౌస్‌ఫుల్ మోషన్ పిక్చర్స్ ప్రైవేట్ లిమిటెడ్ బ్యానర్‌పై విక్రమ్ భట్, డాక్టర్ రాజ్ కిషోర్ ఖవారే, రాకేష్ జునేజా, శ్వేతాంబరి భట్ నిర్మించిన ఈ సినిమాకు కృష్ణ భట్ దర్శకత్వం వహించాడు. అవికా గోర్, రాహుల్ దేవ్, బర్ఖా బిష్ట్, అమిత్ బెల్, అవతార్ గిల్ ప్రధాన పాత్రల్లో నటించిన ఈ సినిమాను జూన్ 23న తెలుగు, హిందీ, తమిళ భాషల్లో విడుదల చేసి, ఆగస్టు 20 నుండి  డిస్నీ ప్లస్‌ హాట్‌ స్టార్‌లో స్ట్రీమింగ్ ప్రారంభమైంది.
విడుదల
1920 హార్రర్స్ ఆఫ్ ది హార్ట్ టీజర్ 24 ఫిబ్రవరి 2023న జీ మ్యూజిక్ కంపెనీ ద్వారా విడుదలైంది. 2023 జూన్ 1న ట్రైలర్‌ను నటుడు నాగార్జున విడుదల చేశాడు.
బయటి లింకులు
వర్గం:2023 తెలుగు సినిమాలు
స్పైరులీనా
స్పైరులీనా (Spirulina) ఒక విధమైన శైవలాలు.
350 కోట్ల సంవత్సరాల క్రిందటి నీటిమొక్క(బ్లూగ్రీన్ ఆల్గే) దీనిలో వందరకాలకు పైగా విటమిన్లూ, ప్రోటీన్లూ ఇతర పోషకాలూ వున్నాయి. తల్లి పాల తర్వాత అన్ని పోషకాలు గల ఆహారం ఇదేనని ప్రపంచ ఆరోగ్య సంస్థ (WHO) తన పరిశోధనల్లో తేల్చింది. ప్రపంచంలోనే స్పిరులీనా అత్యుత్తమ ఆహారం అని  ఐక్యరాజ్య సమితి 1975 లోనే చెప్పింది.
ఉపయోగాలు
వర్గం:శైవలాలు
Spirulina (genus) Spirulina Spirulina 螺旋藻屬
నారాయణవనం మండలం
నారాయణవనం మండలం, ఆంధ్ర ప్రదేశ్ రాష్ట్రములోని తిరుపతి జిల్లాకు చెందిన ఒక మండలం.
మండల గణాంకాలు
2001 భారత జనాభా లోక్కలు ప్రకారం మండలం లోని జనాభా - మొత్తం 35,677 -అందులో పురుషులు 17,921 మందికాగా - స్త్రీలు 17,756 మంది ఉన్నారు. అక్షరాస్యత రేటు మొత్తం 75.32% - పురుషుల అక్షరాస్యత రేటు	85.32% - స్త్రీల అక్షరాస్యత రేటు 65.37%
శంకోర
శంకోర. తెలంగాణ రాష్ట్రం, నిజామాబాద్ జిల్లా, వర్ని మండలంలోని గ్రామం. ఇది మండల కేంద్రమైన వర్ని నుండి 6 కి. మీ. దూరం లోను, సమీప పట్టణమైన బోధన్ నుండి 21 కి. మీ. దూరంలోనూ ఉంది.2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నిజామాబాదు జిల్లా లోని ఇదే మండలంలో ఉండేది. 2011 భారత జనగణన గణాంకాల ప్రకారం ఈ గ్రామం 416 ఇళ్లతో, 1732 జనాభాతో 377 హెక్టార్లలో విస్తరించి ఉంది. గ్రామంలో మగవారి సంఖ్య 864, ఆడవారి సంఖ్య 868. షెడ్యూల్డ్ కులాల సంఖ్య 26 కాగా షెడ్యూల్డ్ తెగల సంఖ్య 1297. గ్రామం యొక్క జనగణన లొకేషన్ కోడ్ 571207. పిన్ కోడ్: 503187.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు మూడు ఉన్నాయి.బాలబడి, ప్రాథమికోన్నత పాఠశాల, మాధ్యమిక పాఠశాల‌లు వర్నిలో ఉన్నాయి. సమీప జూనియర్ కళాశాల వర్నిలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు బోధన్లోనూ ఉన్నాయి. సమీప వైద్య కళాశాల హైదరాబాదులోను, పాలీటెక్నిక్‌ నిజామాబాద్లోను, మేనేజిమెంటు కళాశాల బోధన్లోనూ ఉన్నాయి. సమీప వృత్తి విద్యా శిక్షణ పాఠశాల బోధన్లోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు నిజామాబాద్లోనూ ఉన్నాయి.
ప్రభుత్వ వైద్య సౌకర్యం
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. సంచార వైద్య శాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. కాలువ/వాగు/నది ద్వారా, చెరువు ద్వారా కూడా గ్రామానికి తాగునీరు లభిస్తుంది.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామానికి 5 కి.మీ. లోపు దూరంలో ఉంది. పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉంది. ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉంది.
సమీప గ్రామాల నుండి ఆటో సౌకర్యం ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉంది. వారం వారం సంత గ్రామం నుండి 5 కి.మీ. లోపు దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి.
భూమి వినియోగం
షంకూరలో భూ వినియోగం కింది విధంగా ఉంది:
నీటిపారుదల సౌకర్యాలు
షంకూరలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
షంకూరలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, పొద్దు తిరుగుడు, సోయాబీన్
ఏక్నాథ్ ఖడ్సే
ఏకనాధ్ ఖాడ్సే Eknath Khadse (జననం 2 సెప్టెంబర్ 1952) ఒక రాజకీయవేత్త, మహారాష్ట్ర కు చెందిన  సీనియర్ నేత  2019 వరకు వరుసగా ఆరు సార్లు ముక్తాయ్ నగర్ నియోజకవర్గం నుంచి మహారాష్ట్ర శాసన సభ్యుడిగా ఉన్నారు. 1987 నుంచి 2020 అక్టోబర్ లో రాజీనామా చేసే వరకు భారతీయ జనతా పార్టీ సభ్యుడిగా ఉన్నారు.బిజెపి-శివసేన ప్రభుత్వ హయాంలో మంత్రిగా వ్యవహరించిన ఏక్‌నాథ్‌పై 2016లో అవినీతి ఆరోపణలు రావడంతో పదవికి రాజీనామా చేశారు.2019 లో జరిగిన అసెంబ్లీ ఎన్నికల్లో పోటీ చేసేందుకు సిద్ధమైన ఏక్‌నాథ్‌కు బిజెపి సీటు దక్కలేదు. ఆయనకు బదులుగా ఏక్‌నాథ్‌ కుమార్తె రోహిణీ ఖడ్సే పోటీకి దిగగా ఆవిడ ఓడిపోయారు.మహారాష్ట్ర మాజీ ముఖ్యమంత్రి దేవేంద్ర ఫడ్నవీస్, జామ్నర్ ఎమ్మెల్యే, మాజీ మంత్రి గిరీష్ మహాజన్ పై ఏక్నాథ్ ఖాడ్సే ఆరోపణలు చేశారు. గిరీష్ మహాజన్, దేవేంద్ర ఫడ్నవిస్ ఒక న్యూస్ ఛానెల్‌తో మాట్లాడుతున్నప్పుడు తన టికెట్ రద్దు చేయబడిందని అతను సంచలన ఆరోపణ చేశాడు  . తన రాజకీయ జీవితాన్ని అంతం చేయడానికి ఒక కుట్ర జరిగిందని ఆయన ఆరోపించారు. పెద్ద ఎత్తున మద్దతుతో నాయకులకు టికెట్లు నిరాకరించడం, ఇతర పార్టీలకు చెందిన వారికి టికెట్ల పంపిణీ కారణంగా 2019 బాజాపా అసెంబ్లీ ఎన్నికలలో  విఫలమైందని ఆయన అన్నారు. కోర్ కమిటీ సమావేశంలో దేవేంద్ర ఫడ్నవీస్, గిరీష్ మహాజన్ తన పట్ల అసంతృప్తి వ్యక్తం చేశారని ఖాడ్సే ఆరోపించారు. అందువల్ల, అతనికి (ఖాడ్సే) టికెట్ ఇవ్వలేదు  .
మే 8, 2020 శాసనమండలి అభ్యర్థిత్వం కోసం ఏక్నాథ్ ఖాడ్సే ఆసక్తిగా ఉన్నారు. అందువల్ల, అతను వార్తాపత్రిక ఛానెళ్లలో తన అసంతృప్తిని వ్యక్తం చేశాడు  .
ఏక్నాథ్ ఖాడ్సే 2020 అక్టోబర్ 21 న బిజెపి నుంచి నిష్క్రమించారు.
వ్యక్తిగత జీవితం
ఎకనాధ్ ఖాడ్సే కొఠాలి గ్రామంలో గణపత్ ఖాడ్సే, జల్గావ్ జిల్లా ముక్తేనగర్ తహసీల్ లో గోదావరి బాయి ఖాడ్సే దంపతులకు జన్మించారు. అతని కుమారుడు నిఖిల్ ఖాడ్సే 1 మే 2013 న ఆత్మహత్య చేసుకున్నాడు. అతని కోడలు రక్షా ఖాడ్సే రావర్ నియోజకవర్గం నుండి 16 వ లోక్ సభ , ఆమె రెండవసారి పనిచేస్తున్నారు.
మూలాలు
వర్గం:మహారాష్ట్ర వర్గం:జీవిస్తున్న ప్రజలు వర్గం:1952 జననాలు
అక్బరుద్దీన్ ఒవైసీ
అక్బరుద్దీన్ ఒవైసీ (జననం 1970 జూన్ 14) హైదరాబాదు-చాంద్రాయణగుట్టకు చెందిన శాసన సభ్యుడు. ఇతను ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీకి చెందిన వాడు. ఆంధ్రప్రదేశ్ విధాన సభలో ఆ పార్టీ ఫ్లోర్ లీడరు. అక్బరుద్దీన్ ఒవైసీ కుటుంబానికి చెందిన వాడు. ఇతని తండ్రి సుల్తాన్ సలాహుద్దీన్ ఒవైసీ, అన్న అసదుద్దీన్ ఒవైసీ.
ఒవైసీ వివాస్పాద ప్రసంగాలకు ప్రసిద్ధి. 2007 లో సల్మాన్ రుష్దీ, తస్లీమా నస్రీన్ లకు వ్యతిరేక ఫత్వాను పురస్కరించుకుని వారు హైదరాబాదుకు వస్తే తగిన గుణపాఠం నేర్పుతామని ప్రకటించాడు.
వ్యక్తిగత జీవితం
అక్బరుద్దిన్ 1970 జూన్ 14 లో జన్మించాడు. విద్యాభ్యాసం హైదరాబాదు లోనే జరిగింది. వైద్యశాస్త్రం చదువుతూ మధ్యలోనే, రాజకీయాలలో చేరుటకు, వదిలేశాడు. ఇతడు ఒవైసీ హాస్పిటల్ కు డైరక్టరు కూడా. ఇతను ఒక క్రైస్తవ మతస్తురాలైన స్త్రీని వివాహమాడాడు.
రాజకీయ రంగం
1999, 2004, 2009, 2014 సం.లలో వరుసగా నాలుగు సార్లు హైదరాబాదు చాంద్రాయణ గుట్ట నుండి శాసన సభకు పోటీ చేసి గెలిచాడు. 2018లో ఎన్నికల్లో గెలిచిన ఆయన 22 సెప్టెంబర్ 2019లో తెలంగాణ శాసనసభలో ప్రజా పద్దులు (పీఏసీ) కమిటీ చైర్మన్‌ గా ఎన్నికయ్యాడు.
ప్రత్యర్ధుల దాడి
30 2011 ఏప్రిల్ 1 వ తారీఖున ఎమ్మే ల్యే అక్బరుద్దీన్‌ ఒవైసీ పై ప్రత్యర్గివర్గం దాడికి పాల్ప డింది. ప్రత్యర్థులు ముందుగా కత్తులతో దాడిచేసి తర్వాత కాల్పులు జరిపారు. దీంతో ఎమ్మెల్యేల గన్‌మెన్‌ కూడా ఎదురుకాల్పులకు దిగారు. ఈ ఘటనలో అక్బరుద్దీన్‌ ఒవైసీ తీవ్రంగా గాయపడ్డాడు. అక్బరుద్దీన్‌ శరీరంలోకి రెండు బులెట్లు దూసుకుపో యాయి. 17 కత్తిపోట్లు ఉన్నాయి.
వివాదాస్పద ప్రసంగాలు
24 డిశెంబరు 2012 లో ఆదిలాబాదు జిల్లా లోని నిర్మల్ పట్టణంలో చేసిన ప్రసంగం తీవ్ర వివాదాలకు గురైంది. ఈ ప్రసంగం కారణాన ఇతడిపై కేసు నమోదయింది. హిందువుల పట్ల అసభ్యకరమైన వ్యాఖ్యలు చేశాడు. పోలీసుల వైఖరిని తూర్పారబట్టాడు.
విమర్శ
ఎందరో సాహితీకారులు, సామాజిక కార్యకర్తలు ఇతడిని విమర్శించారు. అస్గర్ అలీ ఇంజనీర్, స్వామి అగ్నివేష్, మహేశ్ భట్, హామిద్ ముహమ్మద్ ఖాన్, సందీప్ పాండే, రాం పుణ్యాని మొదలగువారు ఇతడిని విమర్శించిన వారిలో ఉన్నారు.
ఫౌజీ ఖలీలీ
కెరీర్
ఆమె ఎనిమిది టెస్టుల తో పాటు పదమూడు వన్డేలు ఆడింది. ఒక మహిళా క్రికెట్ ప్రపంచ కప్ సిరీస్ (20) లో వికెట్ కీపర్‌గా అత్యధిక అవుట్‌లను చేసిన రికార్డును ఆమె సొంతం చేసుకుంది.
మూలాలు
వర్గం:తమిళనాడు మహిళా క్రీడాకారులు వర్గం:భారతీయ మహిళా క్రికెట్ క్రీడాకారులు వర్గం:1958 జననాలు వర్గం:జీవిస్తున్న ప్రజలు
జిఎస్‌ఎల్‌వి ఎమ్‌కె3
జిఎస్‌ఎల్‌వి ఎమ్‌కె3, భారతీయ అంతరిక్ష పరిశోధన సంస్థ (ఇస్రో) రూపొందించి, అభివృద్ధి చేస్తున్న ఉపగ్రహ వాహక నౌక. ఈ నౌకను కొన్నాళ్ళపాటు లాంచ్ వెహికిల్ మార్క్3 అని కూడా పిలిచారు. ఎల్‌విఎమ్‌3. భూ స్థిర ఉపగ్రహాలను ప్రయోగించేందుకు, మానవసహిత యాత్రలను జరిపేందుకు ఇస్రో ఈ వాహనాన్ని ఉద్దేశించింది. స్వదేశీ క్రయోజెనిక్ ఇంజను కలిగిన ఈ నౌక 4 టన్నుల పేలోడ్‌ను భూ స్థిర బదిలీ కక్ష్యకు చేర్చే సామర్థ్యం కలిగి ఉంటుంది.
చరిత్ర
జిఎస్ఎల్వి ఎంకె3 ప్రాజెక్టును 2000 సంవత్సరంలో మొదలు పెట్టారు. 2009-2010 లో తొలి ప్రయోగం చెయ్యాలనే ప్రణాళికతో ఈ ప్రాజెక్టు మొదలైంది. అనేక కారణాల వల్ల ఈ కార్యక్రమంలో జాప్యం జరిగింది. ఇస్రో అభివృద్ధి చేసిన క్రయోజెనిక్ ఉన్నత దశ 2010 ఏప్రిల్ 15 న విఫలమవడం ఈ కారణాల్లో ఒకటి.
2014 డిసెంబరు 18 న జిఎస్ఎల్వి ఎంకె3 యొక్క సబ్ ఆర్బిటాల్ పరీక్షను విజయవంతంగా నిర్వహించారు. పేలోడ్, కక్ష్యలో ఒక్క పూర్తి పరిభ్రమణం కూడా చెయ్యకుండా తిరిగి భూవాతావరణంలోకి ప్రవేశించడాన్ని సబ్ ఆర్బిటాల్ యాత్ర అంటారు. మానవ సహిత యాత్రలకు ఉపయోగించబోయే క్రూ మాడ్యూల్‌ను ఈ యాత్రలో పరీక్షించారు. మొదటి ఆర్బిటాల్ యాత్ర 2017 లోను, తొలి మానవ సహిత యాత్ర 2020 తర్వాతా జరగవచ్చని అంచనా.
ఎస్-200 స్థావర పరీక్ష
2010 జనవరి 24న ఎస్-200 ఘన ఇంధన రాకెట్ బూస్టర్‌ను విజయవంతంగా పరీక్షించారు. బూస్టర్‌ను 130 సెకండ్లు మండించగా, దాదాపు 500 టన్నుల థ్రస్ట్‌ను ఉత్పత్తి చేసింది. పర్యవేక్షించిన 600 పారామితులన్నీ సాధారణ పనితీరును కనబరచాయి. 2011 సెప్టెంబరు 4 న రెండవ స్థావర పరీక్షను కూడా విజయవంతంగా నిర్వహించారు.
ఎల్-110 స్థావర పరీక్ష
ఎల్110 కోర్ యొక్క మొదటి స్థావర పరీక్షను లిక్విడ్ ప్రొపల్షన్ సిస్టమ్స్ సెంటర్ (ఎల్‌పిఎస్‌సి) లో 2010 మార్చి 5న నిర్వహించారు. ఇంజనును 200 సెకండ్ల పాటు మండించాలని లక్ష్యంగా పెట్టుకున్నప్పటికీ, ఒక నియంత్రణ వ్యవస్థలో లీకేజీ జరగడంతో పరీక్షను 150 సెకండ్ల వద్ద ముగించారు. మళ్ళీ 2010 సెప్టెంబరు 8 న విజయవంతంగా పరీక్షించారు.
క్రయోజెనిక్ ఇంజను పరీక్ష
జిఎస్‌ఎల్‌వి3 యొక్క మూడవ దశ కోసం ఇస్రో ఓ కొత్త, శక్తివంతమైన క్రయోజెనిక్ ఇంజన్ CE-20 ని అభివృద్ధి చేస్తోంది. ఈ ఇంజను దాదాపు 2 మెగావాట్ల శక్తిని ఉత్పత్తి చేస్తుంది. జిఎస్‌ఎల్‌విలో వాడిన ఇంజను సామర్థ్యం 1 మెవా. CE20 ప్రపంచంలోని అత్యంత శక్తివంతమైన అప్పర్ స్టేజి క్రయోజెనిక్ ఇంజన్లలో ఒకటి.
2015 ఏప్రిల్ 28 న ఈ ఇంజన్ను విజయవంతంగా పరీక్షించారు. మహేంద్రగిరి లోని ప్రొపల్షన్ కాంప్లెక్సులో నిర్వహించిన ఈ పరీక్ష 635 సెకండ్ల పాటు జరిగింది. అన్ని పరామితులూ సంతృప్తికరంగా ఉన్నాయి. ఈ పరీక్షకు ముందు నాలుగు స్వల్ప వ్యవధి పరీక్షలు- 5.5, 7.5, 20, 30 సెకండ్ల పాటు - జరిగాయి.
2016 ఫిబ్రవరి 19 న CE-20 హాట్ టెస్ట్ జరిగింది. 640 సెకండ్ల పాటు జరిగిన ఈ పరీక్షలో ఇంజను, అన్ని ఉపవ్యవస్థలతో సహా తన సామర్థ్యాన్ని తిరిగి ప్రదర్శించింది. 2016 డిసెంబరులో జిఎస్‌ఎల్‌వి3 మొదటి డెవలప్‌మెంటల్ ప్రయోగానికి ఏర్పాట్లు జరుగుతున్నట్లు ఇస్రో చైర్మన్ ఎఎస్ కిరణ్ కుమార్ చెప్పాడు.
సబ్ ఆర్బిటాల్ యాత్ర
సబ్‌ ఆర్బిటాల్ యాత్రకు సిద్ధంచేసిన ఎల్‌విఎమ్3 (జిఎస్‌ఎల్‌వి3) నౌక యొక్క కూర్పు కింది విధంగా ఉంది. యాత్ర మొదలైన 5 నిముషాల తరువాత, 126 కిమీ ఎత్తున రాకెట్, క్రూ మాడ్యూలును అంతరిక్షంలోకి నెట్టివేసింది. ఆ పైన మాడ్యూలు, దానిలో ఉన్న మోటార్లు నియంత్రిస్తూండగా, వేగంగా కిందికి దిగడం మొదలుపెట్టింది. 80 కిమీ ఎత్తున థ్రస్టర్లను ఆపేసారు. మాడ్యూలు బాలిస్టిక్ పథంలో ప్రయాణిస్తూ వాతావరణ పునఃప్రవేశం చేసింది. ఈ దశలో మాడ్యూల యొక్క ఉష్ణ కవచం (హీట్‌షీల్డు) 1600 °సెం ఉష్ణోగ్రతకు గురౌతుంది. 15 కిమీ ఎత్తున మాడ్యూల యొక్క ఎపెక్స్ కవరును తొలగించి పారాచూట్లను నియోగించారు. అండమాన్ నికోబార్ దీవుల వద్ద క్రూ మాడ్యూలు బంగాళాఖాతంలో దిగింది
మొదటి దశ - ఘన బూస్టర్లు
ఎల్‌విఎమ్‌3 మొదటి దశలో రెండు  'ఎస్-200'  ఘన ఇంధన బూస్టర్లను ఉపయోగిస్తుంది. ఒక్కో బూస్టర్ 3.2 మీటర్ల వ్యాసం, 25 మీటర్ల పొడవు కలిగి, 200 టన్నుల ప్రొపెల్లెంట్ కలిగి ఉంటుంది. ఈ బూస్టర్లు 130 సెకన్ల పాటు మండి 5,150 కిలోన్యూటన్ల థ్రస్ట్‌ను ఉత్పత్తి చేస్తాయి. S200 బూస్టర్లు తయారు చేసేందుకు శ్రీహరికోట వద్ద ప్రత్యేక ఏర్పాట్లు చేసారు. ఎస్-200 నాజిల్‌కు జింబాల్ ఏర్పాటు ద్వారా రాకెట్ రోల్, యా లను నియంత్రిస్తారు. పిఎస్‌ఎల్‌వి మొదటి దశలో ఈ నియంత్రణను సెకండరీ ఇంజెక్షన్ థ్రస్ట్ వెక్టర్ కంట్రోల్ సిస్టమ్ (SITVC) ద్వారా చేస్తారు.
బూస్టర్ల నుండి వచ్చే థ్రస్టు తగ్గుముఖం పట్టినట్లుగా రాకెట్‌లోని సెన్సర్లు గుర్తించగానే రెండవ దశ ‘L110’ లోని రెండు వికాస్ ఇంజన్లను మండిస్తాయి. S200 బూస్టర్లు విడిపోయి పడిపోయే లోగా అవి, వికాస్ ఇంజన్లు కలిసి కొంత సేపు పనిచేస్తాయి.
మూడవ దశ - క్రయోజెనిక్ ఉన్నత దశ
సి-25 గా పిలవబడే క్రయోజెనిక్ ఉన్నత దశలో భారత్ తయారుచేసిన సిఇ-20 క్రయోజెనిక్ ఇంజన్ను వాడుతారు. ఇంధనంగా LH2 ను ఆక్సీకరణిగా LOX ను వడుతుంది. ఇది 186 కిన్యూ థ్రస్టును ఉత్పత్తి చేస్తుంది. సి-25 4 మీటర్ల వ్యాసం, 13.5 మీటర్ల పొడవు కలిగి, 25 టన్నుల ప్రొపెల్లెంట్‌ను వాడుతుంది.
2016 ఫిబ్రవరి 19 న జరిగిన పరీక్ష విజయవంతమవడంతో సిఇ-20 ఇంజను జిఎస్‌ఎల్‌వితో సంఘటితం చేసేందుకు మరో ముదడుగు వేసింది. జిఎస్‌ఎల్‌వి మొదటి దెవలప్‌మెంట్ ప్రయోగం 2016 డిసెంబరులో గానీ, 2017 మొదట్లో గానీ చేసేఅవకాశం ఉంది.
పేలోడ్ ఫెయిరింగ్
పేలోడ్ ఫెయిరింగ్ 5 మీటర్లు (16 అడుగులు) వ్యాసంతో 100 క్యూబిక్ మీటర్ల పేలోడ్ వాల్యూమ్ (3,500 క్యూ ఆ) కలిగి ఉంటుంది.
బయటి లింకులు
వర్గం:ఇస్రో ప్రయోగించిన అంతరిక్ష నౌకలు
పూనమ్ సిన్హా
పూనమ్ సిన్హా భారతీయ రాజకీయవేత్త, మాజీ నటి, మోడల్. ఆమె తన కెరీర్ ప్రారంభంలో కోమల్ అనే స్క్రీన్ పేరుతో హిందీ సినిమాలో నటించింది. ఆమె 1968లో మిస్ యంగ్ ఇండియా కిరీటాన్ని పొందింది. ఆమె ప్రముఖ నటుడు, రాజకీయ నాయకుడు శత్రుఘ్న సిన్హా ను వివాహం చేసుకుంది. ఆమె హిందీ సినిమా నిర్మాత కూడా.
బాల్యం
పూనమ్ సిన్హా హైదరాబాదు లోని సింధీ కుటుంబంలో జన్మించింది.
సినిమా
జిగ్రీ దోస్త్, దిల్ దివానా.. ఇతర చిత్రాలతో సహా ఆమె హీరోయిన్‌గా నటించిన అన్ని చిత్రాలలో ఆమె కోమల్‌గా గుర్తింపు పొందింది. ఆమె సబక్ (1973) చిత్రంలో శత్రుఘ్న సిన్హా తో నటించింది. ఆ తర్వాత 1980లో ఇద్దరూ పెళ్లి చేసుకున్నారు. ఆమె వివాహం తరువాత నటనా వృత్తికి దూరంగా ఉంది. ముప్పై సంవత్సరాల సుదీర్ఘ విరామం తర్వాత ఆమె తిరిగి జోధా అక్బర్ (2008) చిత్రంలో మల్లికా హమీదా బాను బేగం పాత్రను పోషించింది. ఇది అక్బర్ చక్రవర్తి తల్లి పాత్ర. కాగా అక్బర్ చక్రవర్తిగా హృతిక్ రోషన్ నటించాడు. ఈ చిత్రానికి అశుతోష్ గోవారికర్ దర్శకత్వం వహించాడు.
రాజకీయం
2019 ఏప్రిల్ 16న ఆమె సమాజ్ వాదీ పార్టీ లో చేరింది. ఆమె భర్త శత్రుఘ్న సిన్హా బిజెపి కి రాజీనామా చేసిన తర్వాత భారత జాతీయ కాంగ్రెస్‌ లో చేరారు. ఆమె లోక్‌సభ ఎన్నికల్లో లక్నో నియోజకవర్గం నుంచి పోటీచేసి రాజ్‌నాథ్ సింగ్ చేతిలో ఓడిపోయింది.
వ్యక్తిగత జీవితం
ఆమె సహా నటుడు శత్రుఘ్న సిన్హా ను 1980లో వివాహం చేసుకుంది. వారికి కవల పిల్లలు లవ్ సిన్హా, కుష్ సిన్హా, ఒక కుమార్తె, బాలీవుడ్ నటి సోనాక్షి సిన్హా ఉన్నారు. వీరి కుటుంబ సభ్యులతో పాటు తన తల్లిదండ్రులతో కలిసి మంబాయిలో నివసిస్తోంది.
మూలాలు
వర్గం:భారతీయ సినిమా నటీమణులు వర్గం:హిందీ సినిమా నటీమణులు వర్గం:భారతీయ సినిమా మహిళా నిర్మాతలు వర్గం:1949 జననాలు వర్గం:భారత రాజకీయ నాయకులు
జయంతీ పట్నాయక్
జయంతీ పట్నాయక్ M.A. (జననం. 1932) భారత పార్లమెంట్ సభ్యులు. ఈమె సమాజ సేవకురాలు.
ప్రాథమిక జివితం, విద్య
ఆమె 1932 లో ఒడిషా రాష్ట్రంలోని గంజాం జిల్లా లోని అస్కాలో జన్మించారు. ఆమె తండ్రి నిరంజన్ పట్నాయక్. ఆమె అస్కా లోని హరిహర్ ఉన్నత పాఠశాలలో విద్యనభ్యసించారు. ఆమె కటక్ లోని ఉత్కల్ విశ్వవిద్యాలయ పరిథిలోని సైలబల కాలేజీలో సోషల్ వర్క్ పై ఎం.ఎ పూర్తి చేశారు. ఆమె ముంబయి లోని టాటా ఇనిస్టిట్యూట్ ఆఫ్ సోషల్ వర్క్స్ లో తదుపరి విధనుకొనసాగించారు..
ఆమె ప్రముఖ రాజకీయ వేత్త అయిన జానకి వల్లభ పట్నాయక్ (జె.బి.పట్నాయక్) ను 1953 లో వివాహం చేసుకున్నారు. ఆయన 1980 నుండి 89 మధ్య కాలంలో ఒడిషా ముఖ్యమంత్రిగా పనిచేశారు. ఈ దంపతులకు ఒక కుమారుడు, ఇద్దరు కుమార్తెలు.
మూలాలు
వర్గం:7వ లోక్‌సభ సభ్యులు వర్గం:8వ లోక్‌సభ సభ్యులు వర్గం:1932 జననాలు వర్గం:12వ లోక్‌సభ సభ్యులు వర్గం:ఒడిశా మహిళా రాజకీయ నాయకులు వర్గం:భారత జాతీయ కాంగ్రెస్ నాయకులు వర్గం:జీవిస్తున్న ప్రజలు వర్గం:ఒడిశా నుండి ఎన్నికైన లోక్‌సభ సభ్యులు
ఆరోగ్య లక్ష్మి పథకం
ఆరోగ్య లక్ష్మి పథకం, తెలంగాణ రాష్ట్రంలోని బాలెంతలకు, గర్భిణిలకు  పౌష్టిక ఆహారం అందజేసేందుకు తెలంగాణ ప్రభుత్వం రూపొందించిన పథకం. సమీకృత బాలల అభివృద్ధి పథకం (ICDS) కొరకు 1975 నుండి కేంద్రం ప్రభుత్వం  రాష్ట్రప్రభుత్వాలు ఉమ్మడిగా నడుపుతున్న పథకానికి అనుబంధంగా తెలంగాణ రాష్ట్రం ఈ పథకాన్ని అందిస్తోంది. ఐసిడ్ఎస్ పథకంలో ఆదాయంతో సంబంధం లేకుండా లబ్దిదారులందరికీ పౌష్టిక ఆహారం (గర్భిణీలకు, బాలెంతలకు రేషన్ గా) అందజేయబడుతుండగా, ఈ పథకంలో దారిద్య్రరేఖకు దిగువలో ఉన్న కుటుంబాల బాలబాలికలకు,మహిళలకు పౌష్టిక ఆహారం భోజనం, రేషన్  రూపంలో అందజేయబడుతున్నది. ఈ పథకం ద్వారా అంగన్వాడి కేంద్రాల నుండి గర్బిణి స్త్రీలకు, బాలింతలకు, పిల్లలకు ప్రతిరోజూ గుడ్లు పాలుతోపాటు మంచి ఆహారం ను ప్రభుత్వం అందిస్తుంది. ఇది ప్రయోగాత్మకంగా 01.01.2013 న ప్రారంభమై, తెలంగాణా ఏర్పడిన తర్వాత విస్తరించబడింది.
ప్రభుత్వం నిరంతర పర్యవేక్షణ, పారదర్శక విధానాల ఫలితంగా పోషకాహార పంపిణీలో ఆర్థిక నష్టాలతో పాటు, అనారోగ్య ముప్పు ను తప్పించడంలో ముందు వరుసలో నిలిచిందని, గర్భిణీలు, బాలింతలు, చిన్నారుల ఆరోగ్య పరిరక్షణకు తెలంగాణ ప్రభుత్వం తీసుకొంటున్న చర్యలు ఇతర రాష్ర్టాలకు స్ఫూర్తిగా నిలిచాయని, అంగన్‌వాడీ కేంద్రాల ద్వారా పంపిణీ చేస్తున్న పౌష్టికాహారానికి అదనపు విలువలను జోడించి తెలంగాణ ప్రభుత్వం పంపిణీ చేస్తున్నదని నీతి ఆయోగ్‌ తన నివేదికలో పేర్కొన్నది.
ప్రారంభం
రాష్ట్రంలోని తల్లి, బిడ్డలందరూ ఆరోగ్యంగా ఉండాలన్న లక్ష్యం ప్రకటిస్తూ 2015, జనవరి 1న తెలంగాణ ముఖ్యమంత్రి కల్వకుంట్ల చంద్రశేఖరరావు చేతుల మీదుగా ఈ కార్యక్రమం ప్రారంభిచబడింది. మహిళలు, పిల్లలకు పోషకాహారంపై ప్రపంచ ఆరోగ్య సంస్థ మార్గదర్శకాల తరహాలో ఇది రూపొందించబడింది. తెలంగాణ పోర్టల్‌ ద్వారా రాష్ట్ర మహిళాభివృద్ధి, శిశు సంక్షేమశాఖ పారదర్శక పద్ధతిలో ఆన్‌లైన్‌ ద్వారా పాలు, కందిపప్పు, కోడిగుడ్లు, నూనె, బాలామృతం, బాలామృతం ప్లస్‌ను రాష్ట్ర ప్రభుత్వరంగ సంస్థ అయిన తెలంగాణ ఆయిల్‌ ఫెడరేషన్‌ అండ్‌ ఫుడ్స్‌ నుంచి కొనుగోలు చేస్తున్నది.
నీతి ఆయోగ్‌ ప్రశంస
సమీకృత శిశు అభివృద్ధి కోసం వివిధ రాష్ర్టాల్లో అమలవుతున్న ఉత్తమ పద్ధతులను క్రోడీకరించి ‘వరల్డ్‌ ఫుడ్‌ ప్రోగ్రాం టేక్‌హోం రేషన్‌’ పేరుతో నీతి ఆయోగ్‌ విడుదలచేసిన నివేదికలో తెలంగాణ రాష్ట్ర ప్రభుత్వం స్త్రీ, శిశు సంక్షేమశాఖ అంగన్‌వాడీ కేంద్రాల ద్వారా గర్భిణులు, బాలింతలు, 7 నెలల నుంచి ఆరేండ్లలోపు చిన్నారులకు అందజేస్తున్న పౌష్ఠికాహార పంపిణీ విధానం అద్భుతంగా ఉన్నదని ప్రశంసించింది.
నగరి మండలం
నగరి మండలం, ఆంధ్ర ప్రదేశ్ రాష్ట్రములోని చిత్తూరు జిల్లా లోని మండలం.
మండల గణాంకాలు
2001 భారత జనాభా లెక్కలు ప్రకారం మండలం లోని జనాభా  మొత్తం 89,655 -అందులో పురుషులు 44,967 మందికాగా, స్త్రీలు 44,688 మంది ఉన్నారు. అక్షరాస్యత రేటు మొత్తం 69.79% - పురుషులు అక్షరాస్యత  రేటు 81.52% - స్త్రీల అక్షరాస్యత  రేటు 58.09%
కన్నౌజ్
కన్నౌజ్ ఒక పురాతన నగరం. మధ్యయుగ భారత దేశంలో ఇది వివిధ భారతీయ రాజవంశాలకు రాజధానిగా ఉండేది. మొట్టమొదటిది మౌఖరీ రాజవంశం. ఆ తరువాత, వర్ధన రాజవంశానికి చెందిన హర్ష వర్ధనుడి పాలనలో ఉండేది. 7 - 11 వ శతాబ్దాల మధ్య, కన్నౌజ్ త్రైపాక్షిక పోరాటాలకు కేంద్రంగా మారింది. పాల సామ్రాజ్యం, రాష్ట్రకూట సామ్రాజ్యం, గుర్జర-ప్రతీహార సామ్రాజ్యం ఈ మూడింటి మధ్య పోరాటాలు రెండు శతాబ్దాలకు పైగా కొనసాగాయి. తరువాత నగరం, గహద్వల వంశీకుడైన గోవిందచంద్రుని పాలన లోకి వచ్చింది. అతడి పాలనలో కన్యాకుబ్జం "అపూర్వమైన కీర్తి" ని అందుకుంది.
అయితే, ఢిల్లీ సుల్తానుల విజయాలతో కన్నౌజ్ ప్రాభవం అంతరించింది.
కన్నౌజ్ అత్తరుల తయారీకి ప్రసిద్ధి చెందింది. ఇది భారతదేశ పరిమళ ద్రవ్యాల రాజధాని అంటారు. సాంప్రదాయక కన్నౌజ్ పెర్ఫ్యూమ్కు భౌగోళిక గుర్తింపు ఉంది. కన్నౌజ్‌లో 200 కంటే ఎక్కువ పెర్ఫ్యూమ్ తయరీ కర్మాగారా లున్నాయి. పొగాకు, అత్తరు ( పెర్ఫ్యూమ్ ), రోజ్ వాటర్ లకు కన్నౌజ్ మార్కెట్ ప్రదేశం. హిందూస్థానీ భాషకు చెందిన కన్నౌజీ మాండలికానికి ఆ పేరు ఈ పట్టణం పేరు మీదుగానే వచ్చింది.
ప్రారంభ చరిత్ర
పురావస్తు పరిశోధనల ప్రకారం, పెయింటెడ్ గ్రే వేర్ సంస్కృతికి చెందిన ప్రజలు సా.పూ. 1200-600 కాలం లోను, నార్తర్న్ బ్లాక్ పాలిష్ వేర్ సంస్కృతికి చెందిన ప్రజలు సా.పూ. 700-200 కాలం లోనూ కన్నౌజ్ ప్రాంతంలో నివసించినట్లు తెలుస్తోంది. కన్యాకుబ్జం పేరుతో, హిందూ పురాణాలు, మహాభారతం, రామాయణాలలో ఈ పట్టణ ప్రస్తావన ఉంది. వ్యాకరణవేత్త పతంజలి (క్రీ.పూ. 150). ప్రారంభ బౌద్ధ సాహిత్యంలో కనౌజ్‌ను కన్నాకుజ్జ పేరుతో పేర్కొన్నారు. మథుర నుండి వారణాసి, రాజగిరి లకు ఉన్న వాణిజ్య మార్గంలో దాని స్థానాన్ని సూచిస్తుంది.
కన్నౌజ్ గ్రీకో-రోమన్ నాగరికతకు కనగోరా లేదా కనోగిజా పేరుతో తెలిసి ఉండవచ్చు, ఇది టోలెమీ (సుమారుగా 140 CE) రాసిన జాగ్రఫీలో ఇది కనిపిస్తుంది. కానీ ఈ గుర్తింపు ధృవీకరించబడలేదు. సా.శ ఐదవ ఏడవ శతాబ్దాలలో చైనా బౌద్ధ ప్రయాణికులు ఫాక్సియన్, జువాన్జాంగ్ లు కన్నౌజ్‌ను సందర్శించారు. thumb|250x250px| మహారాజా ఈశానవర్మ ఆధ్వర్యంలో కన్నౌజ్ మౌఖారీల నాణెం, సిర్కా 535-553 CE. thumb|250x250px| [[పుష్యభూతి రాజవంశం|వర్ధన రాజవంశ చక్రవర్తి హర్షుడి నాణెం, సిర్కా 606-647 CE. ]] కన్నౌజ్ గుప్త సామ్రాజ్యంలో భాగంగా ఉండేది. 6 వ శతాబ్దంలో గుప్త సామ్రాజ్యం క్షీణించిన సమయంలో, కన్నౌజ్‌కుచ్ చెందిన మౌఖరీ రాజవంశం - గుప్తుల క్రింద సామంతులుగా ఉండేవారు. కేంద్ర అధికారం బలహీనపడినపుడు ఆ అవకాశాన్ని సద్వినియోగం చేసుకుని స్వతంత్రులయ్యారు. ఉత్తర భారతదేశంలోని పెద్ద ప్రాంతాలపై నియంత్రణను సాధించారు.
మౌఖరీల క్రింద, కన్నౌజ్ ప్రాముఖ్యత, సంపద పెరుగుతూనే ఉంది. వర్ధన రాజవంశ చక్రవర్తి హర్షుడు దాన్ని జయించి తన రాజధానిగా చేసుకున్నాడు. అతడి పాలనలో (సా.శ .606 నుండి 647 వరకు) ఇది ఉత్తర భారతదేశపు గొప్ప నగరంగా అవతరించింది. చైనా యాత్రికుడు జువాన్జాంగ్ హర్షుడి పాలనలో భారతదేశాన్ని సందర్శించాడు. కన్నౌజ్ అనేక బౌద్ధ మఠాలతో కూడిన పెద్ద, సంపన్న నగరమని అతడు అభివర్ణించాడు. హర్షుడు నిస్సంతుగా మరణించాడు. ఫలితంగా మన్నారాజా యశోవర్మ కన్నౌజ్ పాలకుడిగా అధికారాన్ని చేజిక్కించుకునే వరకు అధికారంలో శూన్యత ఏర్పడింది.
కన్నౌజ్ త్రికోణం
కన్నౌజ్ 8 -10 వ శతాబ్దాల మధ్య మూడు శక్తివంతమైన రాజవంశాలైన గుర్జర ప్రతీహారులు, పాల, రాష్ట్రకూటుల మధ్య పోరాటాలకు కేంద్ర బిందువుగా మారింది. మూడు రాజవంశాల మధ్య సంఘర్షణను చాలా మంది చరిత్రకారులు త్రైపాక్షిక పోరాటం అని పిలుస్తారు. ఎడమ|thumb|113x113px| కనౌజ్ మూడు సామ్రాజ్యాలకు కేంద్ర బిందువు: [[దక్కన్ పీఠభూమి|దక్కను లోని రాష్ట్రకూటులు, మాల్వా లోని గుర్జర ప్రతీహారులు, బెంగాల్ లోని పాలులు .]] త్రైపాక్షిక పోరాటాల్లో చివరికి గుర్జర ప్రతీహారులు నగరాన్ని నిలుపుకోవడంలో విజయం సాధించారు. గుర్జర-ప్రతీహారులు దక్షిణాన రాష్ట్రకూట సామ్రాజ్యం, తూర్పున పాల సామ్రాజ్యం సరిహద్దులుగా ఉన్న అవంతిని ( ఉజ్జయినిలో ) పరిపాలించేవారు. గుర్జర-ప్రతీహార పాలకుడు వత్సరాజు చేతిలో ఇంద్రయుద్ధ ఓటమితో త్రైపాక్షిక పోరాటం ప్రారంభమైంది. పాలా పాలకుడు ధర్మపాలుడు కూడా కనౌజ్‌పై పట్టు కోసం ఆసక్తి చూపడంతో అతడికీ వత్సరాజుకూ మధ్య పోరు జరిగింది. అందులో ధర్మపాలుడు ఓడిపోయాడు. ఈ గందరగోళాన్ని సద్వినియోగం చేసుకొని, రాష్ట్రకూట పాలకుడు ధ్రువుడు ఉత్తరం వైపుకు దాడివెడలి, వత్సరాజను ఓడించి, కన్నౌజ్ ను హస్తగతం చేసుకున్నాడు. దానితో ఈ దక్షిణ భారత పాలకుడు తన ఉత్తరదేశ దండయాత్ర ముగించాడు.
రాష్ట్రకూట పాలకుడు తన రాజ్యానికి తిరిగి వెళ్ళాక, కన్నౌజ్ కొంతకాలం పాటు ధర్మపాలుడి నియంత్రణలో ఉంది. రెండు ఉత్తర రాజవంశాల మధ్య మళ్ళీ పోరాటం కొనసాగింది: పాల చక్రాయుధుడు ప్రతీహార రెండవ నాగభట్టు చేతిలో ఓడిపోయాడు. కన్నౌజ్ మళ్ళీ గుర్జర ప్రతీహారుల చేతిలోకి వచ్చింది. ధర్మపాలుడు మళ్ళీ కనౌజ్ నియంత్రణ కోసం ప్రయత్నించాడు గానీ, ప్రతీహారుల చేతిలో ఓడిపోయాడు. అయితే, కొద్ది కాలం లోనే రెండవ ఉత్తర దండయాత్రను ప్రారంభించిన రాష్ట్రకూట రాజు రెండవ గోవిందుడి చేతిలో రెండవ నాగభట్టురెండవ నాగభట్టు ఓడిపోయాడు. ఈ ఓటమి తరువాత ప్రతీహార శక్తి కొంతకాలం క్షీణించింది. ధర్మపాలుడి మరణానంతరం రెండవ నాగభట్టు కన్నౌజ్‌పై పట్టు సాధించి తన ప్రతీహార సామ్రాజ్యానికి రాజధానిగా చేసుకున్నాడు. . ఈ కాలంలో, రాష్ట్రకూటులు అంతర్గత విభేదాలను ఎదుర్కొంటున్నందున వారు, దీనికి పోటీపడలేదు. ఆ విధంగా కన్నౌజ్‌ను ఆక్రమించిన తరువాత గుర్జర ప్రతీహారులు ఉత్తర భారతదేశంలో గొప్ప శక్తిగా నిలిచారు.
మధ్యయుగ కాలంలో
ఘజ్నికి చెందిన సుల్తాన్ మహమూద్ 1018 లో కనౌజ్‌ను స్వాధీనం చేసుకున్నాడు. చంద్రదేవ గహద్వాల రాజవంశాన్ని 1090 లో కనౌజ్ వద్ద రాజధానితో స్థాపించాడు. అతని మనవడు గోవిందచంద్ర కాలంలో కనౌజ్‌కు అపూర్వమైన కీర్తి కలిగింది. ముహమ్మద్ ఘోరి నగరానికి వ్యతిరేకంగా ముందుకు సాగి, 1193 నాటి చంద్వార్ యుద్ధంలో జయచంద్రను చంపాడు. ఇతర భారతీయ నగరాలకు ఉన్న దూరాన్ని వివరించడానికి అల్‌బెరూనీ "కనోజ్" ను కీలకమైన భౌగోళిక బిందువుగా పేర్కొన్నాడు (భారతదేశం, వాల్యూమ్ 1, పే 199 నుండి, డాక్టర్ ఎడ్వర్డ్ సి. సాచౌ చే అనువదించబడింది, లండన్ 1910). "కనౌజ్ కీర్తి" ఇల్టుట్మిష్ యొక్క విజయంతో ముగిసింది.
1540 మే 17 న జరిగిన కనౌజ్ యుద్ధంలో షేర్ షా సూరి, హుమాయూన్ను ఓడించాడు
భారతదేశంలో ప్రారంభ ఆంగ్ల పాలనలో, నగరాన్ని వారు కానోడ్జ్ అని పిలిచేవారు. నవాబ్ హకీమ్ మెహందీ అలీ ఖాన్, కన్నౌజ్ నగరాభివృద్ధికి చిహ్నంగా ఉంటూ వచ్చాడు. ఒక ఘాట్ ( మెహందీఘాట్ ), ఒక సరాయ్ (ప్రయాణికులు, వ్యాపారుల ఉచిత బస కోసం నిర్మించిన సత్రం), పక్కా రహదారులనూ నవాబు నిర్మించాడు.
భౌగోళికం
కనౌజ్ 27.07°N, 79.92°W వద్ద సముద్ర మట్టం నుండి 139 మీటర్ల ఎత్తున ఉంది.
మూలాలు
వర్గం:Coordinates on Wikidata వర్గం:ఉత్తర ప్రదేశ్ నగరాలు, పట్టణాలు
తెలంగాణ కళారాధన-2016
తెలంగాణ గ్రామీణ సాంస్కృతిక కళారూపాలు పునర్జీవం పొందే దిశగా తెలంగాణ రాష్ట్ర భాషా సాంస్కృతిక శాఖ ప్రతి సంవత్సరం తెలంగాణ కళారాధన పేరిట సాంస్కృతికశాఖ కళలు, కళారూపాల ప్రదర్శనలు నిర్వహిస్తుంది. తెలంగాణ రాష్ట్ర భాషా సాంస్కృతికశాఖ సంచాలకుడు మామిడి హరికృష్ణ ఈ కళారాధనను జరిపించారు.
మూలాలు
వర్గం:తెలంగాణ ప్రభుత్వం వర్గం:తెలంగాణ కళారాధన వర్గం:తెలంగాణ భాషా సాంస్కృతిక శాఖ
పృథు చక్రవర్తి
అతను రక్షకుడు దేవుడు-విష్ణువు యొక్క అవతారము (అవతారం). అతడిని  ప్రతుత్ ,  పృథీ ,  ప్రిథా వైన్య , అని కూడా పిలుస్తారు.సాహిత్యపరంగా పృథువు వేనుని యొక్క కుమారుడు. పృథువును మొదటి పవిత్ర రాజుగా చెపుతారు.